ai4bharat/Pralekha huggingface dataset:
বৈদ্যুতিন ও তথ্যপ্রযুক্তি মন্ত্রক
সেমিকন ইন্ডিয়া সেমিকন্ডাক্টর ও ডিসপ্লে ফ্যাবের জন্য আবেদনপত্র আহ্বান করে আরও এককদম অগ্রসর হয়েছে
নতুন দিল্লি, ১৯ ফেব্রুয়ারি, ২০২২
দেশে বৈদ্যুতিন উপকরণের নির্মাণ আরও সম্প্রসারিত ও নিবিড় করার লক্ষ্যে সেমিকন্ডাক্টর তথা ডিসপ্লে ফ্যাবের জন্য এক অনুকূল বাতাবরণ গড়ে তুলতে কেন্দ্রীয় মন্ত্রিসভা গত ১৫ ফেব্রুয়ারি সেমিকন ইন্ডিয়া কর্মসূচি অনুমোদন করেছে। এই কর্মসূচি খাতে ৭৬ হাজার কোটি টাকার তহবিল সংস্থান করা হয়েছে।
দেশে সেমিকন্ডাক্টার ও ডিসপ্লে ফ্যাব গড়ে তোলার জন্য প্রথম পর্যায়ে গত ১৫ তারিখ পর্যন্ত আবেদনপত্র আহ্বান করা হয়। এই সময়সীমার মধ্যে সেমিকন্ডাক্টর এবং ডিসপ্লে ফ্যাব নির্মাণের জন্য আবেদনপত্র জমা দেওয়ায় ইতিবাচক সাড়া মিলেছে।
সেমিকন্ডাক্টর বৈদ্যুতিন উপকরণের এমন এক ক্ষেত্র, যার সঙ্গে স্মার্ট ফোন, আধুনিক গাড়ির যন্ত্রাংশ, ইন্ডাস্ট্রিয়াল অটোমেশন, অত্যন্ত জটিল পরিকাঠামো এবং প্রতিরক্ষা ব্যবস্থা যুক্ত রয়েছে। ভারতে সেমিকন্ডাক্টর সম্পর্কিত বাজারের পরিমাণ ২০২০-তে ১৫ বিলিয়ন মার্কিন ডলার ছাড়িয়েছে। ২০২৬ নাগাদ সেমিকন্ডাক্টরের বাজার ৬৩ বিলিয়ন মার্কিন ডলারে পৌঁছোবে বলে মনে করা হচ্ছে। উল্লেখ করা যেতে পারে, সেমিকন্ডাক্টর উৎপাদন প্রক্রিয়া প্রযুক্তিগত দিক থেকে জটিল ও মূলধন নিবিড়। ভারতে সেমিকন্ডাক্টর কর্মসূচির জন্য একটি স্বতন্ত্র সেমিকন ইন্ডিয়া উদ্যোগ গ্রহণ করা হয়েছে। এই উদ্যোগে ইতিমধ্যেই সেমিকন্ডাক্টর ও ডিসপ্লে ফ্যাবের জন্য ৫টি আবেদন পাওয়া গেছে। এই আবেদনগুলিতে সেমিকন্ডাক্টর ও ডিসপ্লে ফ্যাব ক্ষেত্রে প্রায় ২০.৫ বিলিয়ন মার্কিন ডলার বা ভারতীয় মুদ্রায় প্রায় ১ লক্ষ ৫৩ হাজার ৭৫০ কোটি টাকা বিনিয়োগের পরিকল্পনা রয়েছে।
বৈদ্যুতিন উপকরণের ক্ষেত্রে ডিসপ্লে ফ্যাব একটি গুরুত্বপূর্ণ অঙ্গ। ভারতে ডিসপ্লে প্যানেলের বর্তমান বাজার মূল্য প্রায় ৭ বিলিয়ন মার্কিন ডলার, যা ২০২৫ নাগাদ বেড়ে ১৫ বিলিয়ন মার্কিন ডলারে পৌঁছোবে বলে মনে করা হচ্ছে। দেশে ডিসপ্লে ফ্যাব কর্মসূচিতে ষষ্ঠ প্রজন্মের ডিসপ্লে প্যানেল তৈরির আবেদনপত্র পাওয়া গেছে। এই কর্মসূচিতে সর্বাধুনিক অ্যামোলেড জাতীয় ডিসপ্লে প্যানেল তৈরির পরিকল্পনা রয়েছে, যা সর্বাধুনিক স্মার্ট ফোনে ব্যবহৃত হয়। এধরণের ডিসপ্লে প্যানেল তৈরির জন্য দুটি সংস্থা প্রায় ৬.৭ বিলিয়ন মার্কিন ডলার বিনিয়োগের পরিকল্পনা করেছে। দেশে সর্বাধুনিক ডিসপ্লে প্যানেল তৈরির জন্য প্রায় ২.৭ বিলিয়ন মার্কিন ডলার কেন্দ্রীয় সহায়তার দাবি জানানো হয়েছে।
CG/BD/AS/
(Visitor Counter : 159
প্রতিরক্ষামন্ত্রক
চীন সীমান্ত বরাবর পরিবহণ ব্যবস্থা
নয়াদিল্লি, ১৫ জুলাই, ২০১৯
সীমান্ত বরাবর কৌশলগত পরিকাঠামো উন্নয়নের কাজকর্ম সুসংহতভাবে চালানো হচ্ছে। এর আওতায় রয়েছে - সড়ক নির্মাণ, রেল লাইন নির্মাণ, সূড়ঙ্গ নির্মাণ ইত্যাদি। সীমান্তবর্তী এলাকায় যে কোনও আবহাওয়ায় যাতায়াতের সুবিধার্থে এবং প্রতিরক্ষা প্রস্তুতি বজায় রাখতেই সার্বিক এই উদ্যোগ নেওয়া হচ্ছে।
এজন্য ২০১৮ – ১৯ থেকে ২০২২ – ২৩ পর্যন্ত সীমা সড়ক সংস্থার কর্মপরিকল্পনায় সংশোধন এনে ২৭২টি সড়ক নির্মাণ বা সংস্কারের জন্য ১৪ হাজার ৫৪৫ কিলোমিটার রাস্তা নির্মাণের পরিকল্পনা হাতে নেওয়া হয়েছে। এই ২৭২টি সড়কের মধ্যে ৩৩২৩.৫৭ কিলোমিটার দৈর্ঘ্যের ৬১টি সড়ককে কৌশলগত সড়ক চিহ্নিত করা হয়েছে। ২৩০৪.৬৫ কিলোমিটার রাস্তার কাজ ইতিমধ্যে সম্পন্ন হয়েছে এবং বাকি রাস্তা নির্মাণের কাজে প্রগতিও এসেছে।
উল্লিখিত সড়কগুলির নির্মাণ সম্পন্ন হলে সীমান্ত এলাকায় যাতায়াত সহজ হবে। রাজ্যসভায় আজ এক প্রশ্নের লিখিত জবাবে এই তথ্য জানিয়েছেন প্রতিরক্ষা প্রতিমন্ত্রী শ্রী শ্রীপাদ নায়েক।
CG/SSS/SB
(Visitor Counter : 68
প্রধানমন্ত্রীরদপ্তর
প্রধানমন্ত্রী যুবক-যুবতীদের জি-২০ ইউনিভার্সিটি কানেক্ট ফিনালেতে অংশ নিতে আহ্বান জানিয়েছেন
এই উপলক্ষে লিঙ্কডিন – এর একটি পোস্ট তিনি সকলের সঙ্গে ভাগ করে নিয়েছেন
নয়াদিল্লি, ২৪ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী আগামী ২৬ সেপ্টেম্বর জি-২০ ইউনিভার্সিটি কানেক্ট ফিনালেতে অংশ নেওয়ার জন্য সকল যুবক-যুবতীকে আহ্বান জানিয়েছেন।
তিনি ‘জি-২০ ইউনিভার্সিটি কানেক্ট – এনাকারেজিং আওয়ার যুবা শক্তি’ শীর্ষক লিঙ্কডিন – এর একটি পোস্ট সকলের সঙ্গে ভাগ করে নিয়েছেন।
এক্স পোস্টের একটি বার্তায় প্রধানমন্ত্রী বলেছেন, “আমি এই মাসের ২৬ তারিখ জি-২০ ইউনিভার্সিটি কানেক্ট ফিনালেতে আপনাদের অংশগ্রহণের অপেক্ষায় রয়েছি। গত এক বছর ধরে জি-২০ গোষ্ঠীর সভাপতিত্বে ভারতের সময়কালে যে ক্ষেত্রগুলিকে অগ্রাধিকার দেওয়া হয়েছে, তার মধ্যে গুরুত্বপূর্ণ মঞ্চ হিসেবে জি-২০ ইউনিভার্সিটি কানেক্ট আত্মপ্রকাশ করেছে।
আশা করি, এই মঞ্চে বিভিন্ন বিষয় নিয়ে নানা মতের আদান-প্রদান হবে।
https://www.linkedin.com/pulse/g20-university-connect-encouraging-our-yuva-shakti-narendra-modi/?published=t."
PG/CB/SB
(
শিল্পওবাণিজ্যমন্ত্রক
হোয়াইট গুডস -এর জন্য উৎপাদন ভিত্তিক উৎসাহ প্রকল্পে কেন্দ্রিয় মন্ত্রিসভার অনুমোদন
নয়াদিল্লী, ৭ এপ্রিল, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আত্মনির্ভর ভারত অভিযানের জন্য আজ একটি গুরুত্বপূর্ণ সিদ্ধান্ত নিয়েছে। শ্বেত পণ্য বা হোয়াইট গুডস -এর জন্য মন্ত্রিসভা উৎপাদন ভিত্তিক উৎসাহ প্রকল্পে অনুমোদন দিয়েছে। এর জন্য ৬,২৩৮ কোটি টাকার বাজেট বরাদ্দ করা হয়েছে।
বিভিন্ন ক্ষেত্রের সমস্যা দূর করে ভারতকে উৎপাদন ক্ষেত্রে আন্তর্জাতিক স্তরে প্রতিযোগিতায় অংশ নেওয়ার জন্য শক্তিশালী করে তুলে দেশের অর্থনীতির উন্নয়নই উৎপাদন ভিত্তিক উৎসাহদান প্রকল্পের মূল উদ্দেশ্য। এর ফলে দেশে প্রয়োজনীয় পরিবেশ গড়ে উঠবে এবং ভারতকে আন্তর্জাতিক সবরাহ শৃঙ্খলে অংশীদার করা যাবে। এই প্রকল্পের মাধ্যমে আন্তর্জাতিক বিনিয়োগ আকৃষ্ট হবে, প্রচুর কর্মসংস্থান তৈরি হবে এবং বিদেশে রপ্তানী বাড়বে।
ভারতে ৫ বছরে হোয়াইট গুডস উৎপাদন করে তার ক্রমবর্ধমান বিক্রির জন্য এই উৎপাদন ভিত্তিক উৎসাহ প্রকল্পে ৪-৬ শতাংশ ইনসেনটিভ দেওয়া হবে। যেসব সংস্থা শীতাতপ যন্ত্র এবং এলইডি আলো তৈরি করবে তারা দেশেই এগুলির জন্য বিভিন্ন যন্ত্রাংশ উৎপাদন করবে। এই প্রকল্পে সেইসব সংস্থাকেই বাছাই করা হবে যারা তাদের সামগ্রী যথেষ্ট পরিমাণে দেশেই উৎপাদন করবে। বিদেশ থেকে যন্ত্রাংশ নিয়ে এসে এখানে শুধুমাত্র জুড়ে দিলে সংশ্লিষ্ট সংস্থা এই সুযোগের আওতায় আসবে না।
এই প্রকল্পে অন্তর্ভুক্ত হতে হলে সংস্থাগুলিকে বিনিয়োগে করতে হবে। এই বিনিয়োগের পরিমাণ, উৎপাদিত পণ্যের বিক্রি বৃদ্ধি বিবেচনার পরই ইনসেনটিভ দাবি করা যাবে।
কেন্দ্রের অন্য কোনো উৎপাদন ভিত্তিক উৎসাহ প্রকল্পে কোনো সংস্থা সুবিধাপ্রাপক হলে সেই সংস্থা এই প্রকল্পের সুবিধা পাবে না। তবে সংস্থাটি কেন্দ্র বা রাজ্যের অন্য কোনো প্রকল্পের সুবিধা নিতে পারে। দেশের যেকোন অঞ্চলের যেকোন জনগোষ্ঠী এই প্রকল্পের সুবিধা পাবে। প্রকল্পটি থেকে দেশ-বিদেশের বিভিন্ন সংস্থা এবং অতিক্ষুদ্র, ক্ষুদ্র ও মাঝারি সংস্থাগুলি সুবিধা পেতে পারে।
এই প্রকল্পের মাধ্যমে দেশে যেসব শীতাতপ যন্ত্র এবং এলইডি আলো উৎপাদনকারী সংস্থা রয়েছে তারা উপকৃত হবে এবং সংশ্লিষ্ট সংস্থাগুলির আরও বিকাশ ঘটবে। তবে এইসব সংস্থার উৎপাদিত পণ্য দেশের বাজারে এবং বিদেশে বিক্রির জন্য বিআইএস এবং বিইই গুণমান সম্পন্ন হতে হবে। এই প্রকল্পের ফলে দেশে গবেষণা ও উদ্ভাবনে বিনিয়োগ বৃদ্ধি পাবে যার মধ্য দিয়ে প্রযুক্তির মানোন্নয়ন ঘটবে।
উৎপাদন ভিত্তিক উৎপাদন প্রকল্প ৫ বছর ধরে ৭ হাজার ৯২০ কোটি টাকার বিনিয়োগ আনবে। এর মাধ্যমে ১,৬৮০০০ কোটি টাকা পণ্য উৎপাদন হবে। যার মধ্যে ৬৪,৪০০ কোটি টাকার পণ্য উৎপাদিত হবে। এরফলে ৪৯,৩০০ কোটি টাকার প্রত্যক্ষ ও পরোক্ষ রাজস্ব আদায় হবে। এছাড়াও ৪ লক্ষ প্রত্যক্ষ ও পরোক্ষ কর্মসংস্থানের সুযোগ গড়ে উঠবে।
(CG/CB/NS
প্রধানমন্ত্রীরদপ্তর
প্রধানমন্ত্রী ২০২৩-২৪ এর কেন্দ্রীয় বাজেটের জন্য ভাবনা ও পরামর্শ চেয়েছেন
নয়াদিল্লি, ২৮ নভেম্বর, ২০২২
প্রধানমন্ত্রী ২০২৩-২৪ কেন্দ্রীয় বাজেটের জন্য নাগরিকদের তাঁদের ভাবনা ও পরামর্শ জানাতে অনুরোধ করেছেন।
কেন্দ্রীয় অর্থমন্ত্রী শ্রীমতী নির্মলা সীতারমনের একটি ট্যুইটের জবাবে প্রধানমন্ত্রী ট্যুইট করেছেন, “আপনারা আপনাদের ভাবনার কথা জানান”।
PG/AP/SB
(
স্বরাষ্ট্র মন্ত্রক
তৃতীয় জাতীয় পোষণ মাস উপলক্ষে কেন্দ্রীয় স্বরাষ্ট্রমন্ত্রী শ্রী অমিত শাহ অপুষ্টি মুক্ত ভারত গঠনের জন্য দেশবাসীকে শপথ নেওয়ার এবং এগিয়ে আসার আহ্বান জানিয়েছেন
নতুন দিল্লি, ০৭ সেপ্টেম্বর, ২০২০
তৃতীয় জাতীয় পোষণ মাস উপলক্ষে কেন্দ্রীয় স্বরাষ্ট্রমন্ত্রী শ্রী অমিত শাহ অপুষ্টি মুক্ত ভারত গঠনের জন্য দেশবাসীকে শপথগ্রহনের এবং এগিয়ে আসার আহ্বান জানিয়েছেন। একাধিক ট্যুইট বার্তায় শ্রী শাহ বলেছেন, “শিশু, গর্ভবতী মহিলা এবং স্তন্যদানকারী মায়েদের পর্যাপ্ত পুষ্টি প্রদানের জন্য প্রধানমন্ত্রী শ্রী নরেন্দ্র মোদী বরাবরই অগ্রাধিকার দিয়েছেন”।
কেন্দ্রীয় স্বরাষ্ট্রমন্ত্রী বলেছেন, “২০১৮ সালে প্রধানমন্ত্রী শ্রী নরেন্দ্র মোদী পোষণ অভিযান-কে শক্তিশালী করে তুলতে এবং দেশ থেকে অপুষ্টি দূরীকরণে এই প্রকল্পের সূচনা করেছিলেন”।
শ্রী শাহ বলেছেন, “চলতি বছরের পোষণ মাসে প্রধানমন্ত্রী নরেন্দ্র মোদী সরকারের মূল লক্ষ্যই হলো অপুষ্টি জনিত শিশুদের সামগ্রিক পুষ্টির যোগানো এবং দেশজুড়ে জোরদার এই অভিযান চালিয়ে যাওয়া”।
স্বরাষ্ট্রমন্ত্রী আরও বলেছেন, “আসুন আমরা সকলে এই প্রকল্পকে আরও জোরদার করে তুলি এবং অপুষ্টি মুক্ত ভারত গঠনে এগিয়ে আসি”।
উল্লেখ্য, জাতীয় পোষণ মাস সেপ্টেম্বর মাস জুড়ে উদযাপিত হয়। এই পোষণ মাসের উদ্দেশ্যই হলো ছোট শিশু, মহিলাদের অপুষ্টি জনিত সমস্যার সমাধান এবং সকলের জন্য স্বাস্থ্যকর ও পুষ্টিযুক্ত খাবার সুনিশ্চিত করা।
(CG/SS/SKD
সংস্কৃতিমন্ত্রক
বিআইটিএম-এ গগনযান প্রকল্পের মহাকাশচারীদের স্যুট এবং কথা বলা রোবটের প্রদর্শনী
কলকাতা, ০৪ সেপ্টেম্বর, ২০১৯
বিড়লা শিল্প এবং কারিগরি সংগ্রহশালা -এ আজ গগনযান প্রকল্পের মহাকাশচারীদের স্যুট এবং কথা বলা রোবট প্রদর্শনীর উদ্বোধন করা হয়েছে। ২০২২ সালে গগনযান প্রকল্পটি সূচনা করার পরিকল্পনা রয়েছে। ইসরো এই প্রকল্পের জন্য মহাকাশচারীদের স্যুট তৈরি করেছে। তিরুভনন্তপুরমে বিক্রম সারাভাই মহাকাশ কেন্দ্রে দু-বছর ধরে গোলাপী রঙের এই স্যুট তৈরি করা হয়েছে। এখানে এই স্যুটে একটি অক্সিজেন সিলিন্ডার রাখার বন্দোবস্ত রয়েছে। মহাকাশচারীরা এর সাহায্যে এক ঘন্টা মহাকাশে নিশ্বাস-প্রশ্বাসের কাজ চালাতে পারবেন। ইসরো এই ধরণের দুটি স্যুট তৈরি করেছে। ২০২২ সালে তিন জনকে মহাকাশে পাঠানোর পরিকল্পনা করা হয়েছে। সেই লক্ষ্যে আরও একটি স্যুট তৈরি করা হবে।
এই প্রদর্শনীতে যে কথা বলা রোবটটি দেখানে হচ্ছে, সেখানে স্পিচ প্রসেসিং, ক্লাউড কম্পিউটিং এবং ইমেজ প্রসেসিং প্রযুক্তি ব্যবহার করা হয়েছে। এই রোবটটি ‘কম্পিউটার’ শব্দটি সনাক্ত করার পর কথা বলা শুরু করে। এটি বক্তব্য রেকর্ড করে তা ক্লাউড সার্ভারে পর্যালোচনার জন্য পাঠায়। এরপর এই রোবট প্রতিটি শব্দ বিশ্লেষন করে সেখান থেকে সবচেয়ে কাছের শব্দটিকে খুঁজে পায় এবং তারপর কথা বলার প্রক্রিয়া শুরু করে।
৬ই সেপ্টেম্বর রাত ১২.৩০ থেকে অথবা ৭ই সেপ্টেম্বর ভোররাতে চন্দ্রযান-২এর যে ল্যান্ডারটি রোভারকে বহন করছে, সেটির চন্দ্রপৃষ্ঠে অবতরণ করার কথা। বিআইটিএম ইসরোর থেকে তথ্য সংগ্রহ করে সর্বসাধারণের জন্য এই প্রক্রিয়াটি সরাসরি সম্প্রচারিত করবে।
CG/CB/NS
(Visitor Counter : 26
প্রতিরক্ষামন্ত্রক
নৌ-বাহিনীর মোটর র্যাhলি কলকাতায় পৌঁছবে
কলকাতা, ১২ এপ্রিল, ২০১৯
ভারতীয় সেনাবাহিনী বিশেষ করে, নৌ-বাহিনীর বিষয়ে তরুণদের মধ্যে উৎসাহ বাড়াতে ২৬শে মার্চ থেকে একটি মোটর র্যালির সূচনা হয়। নৌ-বাহিনীর অন্যতম প্রশিক্ষণ কেন্দ্র আইএনএস শিবাজির ৭৫তম বর্ষপূর্তি উপলক্ষে সারা বছর উদযাপনের অঙ্গ হিসেবে এই র্যালির আয়োজন করা হয়। তিন বাহিনীর বর্তমান এবং অবসরপ্রাপ্ত সদস্যদের মধ্যে যোগাযোগ আরও বাড়ানোই এই অভিযানের আরেকটি লক্ষ্য।
মাহিন্দ্রা মোটর্সের সঙ্গে যৌথভাবে আয়োজিত এই র্যালিতে নৌ-সেনার নয়জন আধিকারিক, তিনজন নাবিক এবং দু’জন প্রতিরক্ষা কর্মী অংশগ্রহণ করেছেন। এই ১৪ জন ৪০-৪৫ দিনে ছ’টি এসইউভি গাড়িতে ১২ হাজার কিলোমিটার পথ পাড়ি দিয়ে শনিবার  সকালে কলকাতায় পৌঁছবেন। এই দলটি ভিক্টোরিয়া মেমোরিয়ালের মতো শহরের কিছু দর্শনীয় স্থান ঘুরে আইএনএস নেতাজি সুভাষ-এ যাবে। সেখানে তারা প্রতিরক্ষা বিভাগের সামরিক এবং অসামরিক কর্মীদের সঙ্গে মতবিনিময় করবেন।
১৯৪৫ সালের ১৫ই ফেব্রুয়ারি আইএনএস শিবাজি প্রশিক্ষণ কেন্দ্রটি প্রতিষ্ঠিত হয়। প্রতি বছর নৌ-বাহিনীর ৯ হাজারেরও বেশি কর্মী এনবিসিডি এবং অগ্নি নির্বাপণ সহ সামুদ্রিক ইঞ্জিনিয়ারিং-এর নানা বিষয়ে এখানে প্রশিক্ষণ পেয়ে থাকেন।
CG/CB/DM
(Visitor Counter : 59
প্রধানমন্ত্রীরদপ্তর
রাজা তৃতীয় চার্লস-এর সঙ্গে দূরভাষের মাধ্যমে আলাপচারিতায় মিলিত হলেন ভারতের প্রধানমন্ত্রী
নয়াদিল্লি, ৩ জানুয়ারি, ২০২৩
প্রধানমন্ত্রী শ্রী নরেন্দ্র মোদী আজ দূরভাষের মাধ্যমে এক আলাপচারিতায় মিলিত হলেন যুক্তরাজ্যের মহামান্য রাজা তৃতীয় চার্লস-এর সঙ্গে। রাজা তৃতীয় চার্লস ক্ষমতায় আসীন হওয়ার পর থেকে এই প্রথম তাঁর সঙ্গে আলাপ-আলোচনায় মিলিত হলেন ভারতের প্রধানমন্ত্রী। রাজা চার্লস-এর শাসনকাল নানা দিক থেকে সফল হয়ে উঠুক, এ কামনাও করেন শ্রী নরেন্দ্র মোদী।
দু’জনের মধ্যে একান্ত আলোচনায় দু’দেশের স্বার্থ-সংশ্লিষ্ট বিভিন্ন বিষয়ের ওপর মতবিনিময় করা হয়। জলবায়ু তথা পরিবেশ দূষণ রোধে প্রয়োজনীয় পদক্ষেপ, জীববৈচিত্র্য সংরক্ষণ, শক্তির রূপান্তর প্রচেষ্টায় বিনিয়োগ সমস্যার সমাধানে উদ্ভাবনকে কাজে লাগানো সহ বিভিন্ন বিষয় উঠে আসে তাঁদের আলোচনার পরিসরে।
ভারতের জি-২০-র সভাপতিত্বকালে চিহ্নিত অগ্রাধিকারের বিষয়গুলি সম্পর্কে রাজা চার্লস-কে অবহিত করেন ভারতের প্রধানমন্ত্রী। তিনি জানান, ডিজিটাল পদ্ধতির প্রসারের বিষয়টিকে বিশেষভাবে গুরুত্ব দেওয়া হবে। এছাড়াও, ‘মিশন এলআইএফই’-র প্রাসঙ্গিকতার বিষয়টিও শ্রী মোদী ব্যাখ্যা করেন রাজা চার্লস-এর কাছে। এই মিশনের আওতায় পরিবেশ অনুকূল জীবনশৈলীকে নিরন্তর করে তোলার লক্ষ্যে ভারতের বিশেষ প্রচেষ্টার কথাও তুলে ধরেন তিনি।
কমনওয়েলথভুক্ত দেশগুলির প্রাসঙ্গিক বিষয়গুলিও স্থান পায় দু’জনের আলোচনার মধ্যে। এই গোষ্ঠীকে কিভাবে আরও শক্তিশালী করে তোলা যায় সে সম্পর্কেও চিন্তাভাবনা করেন তাঁরা। যুক্তরাজ্যে ভারতীয় বংশোদ্ভূত পরিবারগুলি যে দু’দেশের মধ্যে এক প্রাণবন্ত সম্পর্ক তথা বন্ধন গড়ে তুলেছে, এই বিষয়টি তাঁরা উভয়েই স্বীকার করেন। শুধু তাই নয়, দ্বিপাক্ষিক সম্পর্ককে আরও সমৃদ্ধ করে তোলার ক্ষেত্রে ভারতীয় বংশোদ্ভূতরা যে এক গুরুত্বপূর্ণ ভূমিকা পালন করে চলেছেন, এ বিষয়েও তাঁরা সহমত প্রকাশ করেন।
(PG/SKD/DM
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৫৭ কোটি ৩৬ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৫ কোটি ৭৫ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১৩ জানুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৫৭ কোটি ৩৬ লক্ষ ১৮ হাজার ৬০৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৫ কোটি ৭৫ লক্ষ ২২ হাজার ৮৭৬টি টিকার ডোজ হাতে রয়েছে।
CG/SS/SB
(Visitor Counter : 127
খাদ্যপ্রক্রিয়াকরণশিল্পমন্ত্রক
প্রধানমন্ত্রী ফর্মালাইজেশন মাইক্রো ফুড প্রসেসিং এন্টারপ্রাইজেস  প্রকল্প উত্তর পূর্বাঞ্চলে খাদ্য প্রক্রিয়াকরণ শিল্পে গতি আনবে এবং ওই অঞ্চলে জৈব খাদ্য উৎপাদনে লাভ মিলবে : রামেশ্বর তেলী
নয়াদিল্লী, ৩০ জুন, ২০২০
খাদ্য প্রক্রিয়াকরণ শিল্পোদ্যোগ মন্ত্রকের প্রতিমন্ত্রী শ্রী রামেশ্বর তেলী বলেছেন, প্রধানমন্ত্রী ফর্মালাইজেশন মাইক্রো ফুড প্রসেসিং এন্টারপ্রাইজেস  প্রকল্প উত্তর পূর্বাঞ্চলে খাদ্য প্রক্রিয়াকরণ শিল্পে গতি আনবে এবং এই প্রকল্প থেকে ওই অঞ্চলে জৈব খাদ্য উৎপাদনে লাভ মিলবে। ‘স্বপ্ন কি উড়ান’ শীর্ষক ভার্চুয়াল অনুষ্ঠানের সূচনায় শ্রী তেলী একথা জানান। তিনি বলেন, আত্মনির্ভর ভারত অভিযানের আওতায় চালু হওয়া এই 'পিএম এফএমই' প্রকল্প থেকে কৃষক এবং ক্ষুদ্র শিল্প উদ্যোক্তারা উপকৃত হবেন। এর সুফল মিলবে ভারতীয় অর্থনীতিতে। তিনি আরও বলেন, খাদ্য প্রক্রিয়াকরণ শিল্পে গ্রামাঞ্চলে প্রায় ৫৫ লক্ষ মানুষের কর্মসংস্থানের সুযোগ তৈরি হয়েছে। কোভিড-১৯ সংকটের সময় যারা নিজের গ্রামে বা বাড়িতে ফিরে এসেছেন তাদের জন্য এই প্রকল্প আয়ের ক্ষেত্রে আলোর পথ দেখিয়েছেন। কেন্দ্রীয় মন্ত্রী বলেন, সরকারের লক্ষ্যই হল অসংগঠিত খাদ্য প্রক্রিয়াকরণ কেন্দ্রগুলিকে মূল স্রোতে সংযুক্ত করা।
শ্রী তেলী এই প্রকল্পের আওতায় ফলমূল, সাক-সব্জিগুলি গুদামজাত করা, হিমঘরে রাখা এবং বিপণন ও ব্রান্ডিং-এর ক্ষেত্রে সুবিধা দেওয়া হবে বলে জানান। এই প্রকল্প থেকে উত্তর-পূর্ব রাজ্যের সাধারণ মানুষ বিশেষত মহিলা, তপশীলি জাতি ও উপজাতি মানুষরা লাভবান হবেন। উত্তর পূর্বাঞ্চলে আনারস, কলা, হলুদ, আদা, কমলালেবু, কলো জাতের চাল, বাঁশ এবং অন্যান্য পণ্য সামগ্রী প্রচুর পরিমাণে পাওয়া যায়। এইসব উৎপাদিত পণ্যগুলির প্রক্রিয়াজাতকরণের ওপর জোর দেন তিনি। কেন্দ্রীয় মন্ত্রী বলেন, আত্মনির্ভর ভারত অভিযানের আওতায় চালু হওয়া নতুন এই প্রকল্প ক্ষেত্রে আর্থিক সহায়তা মিলবে। এর পাশাপাশি কৃষকরা ফসলের ন্যায্য মূল্য পাবেন। ফল ও সব্জি পরিবহনের জন্য ৫০ শতাংশ পর্যন্ত ভর্তুকিও প্রদান করা হবে এই প্রকল্পের আওতায়।এমনকি এই প্রকল্পের মাধ্যমে কৃষিজাত পণ্যের অপচয় হ্রাস পাবে, কর্মসংস্থানের সৃষ্টি হবে এবং কৃষকদের আয়ও বৃদ্ধি পাবে বলে আশাপ্রকাশ করেন কেন্দ্রীয় মন্ত্রী।
(CG/SS/NS
যোগাযোগওতথ্যপ্রযুক্তিমন্ত্রক
ভারতীয় ডাক বিভাগ আজাদি কা অমৃত মহোৎসব উপলক্ষে ই-পিএলআই বন্ড/ পিএলআই বীমা বন্ডের ডিজিটাল সংস্করণের সূচনা করেছে
নতুন দিল্লি, ১২ অক্টোবর, ২০২১
কেন্দ্রীয় যোগাযোগ মন্ত্রকের অন্তর্গত ডাক বিভাগ আজাদি কা অমৃত মহোৎসব উদযাপন উপলক্ষে আজ 'ডাক জীবন বীমা বন্ড'-এর ডিজিটাল সংস্করণ বা ই-পিএলআই বন্ড-এর সূচনা করেছে। প্রতি বছর ১২ অক্টোবর দিনটি 'ডাক জীবন বীমা দিবস' হিসেবে উদযাপন করা হয়। এই উপলক্ষে সাত দিন ‘ডাক সপ্তাহ’ উদযাপন করা হয়। এদিন এই সূচনা অনুষ্ঠানে উপস্থিত ছিলেন ডাক বিভাগের সচিব শ্রী বিনীত পান্ডে, ডাক বিভাগের মহানির্দেশক শ্রী অলোক শর্মী, পিএলআই-এর সদস্য শ্রীমতী সন্ধ্যা রানী, পিএলআই-এর মুখ্য জেনারেল ম্যানেজার এবং অন্যান্য শীর্ষ আধিকারিকেরা।
ই-পিএলআই বন্ড-এর সূচনা করার পর ডাক বিভাগের সচিব শ্রী বিনীত পান্ডে বলেন, ই-পিএলআই বন্ড হলো ডাক বিভাগের ডিজিটাল লকারের ক্ষেত্রে প্রথম উদ্যোগ। এই পদক্ষেপ গ্রহণের ফলে সাধারণ মানুষ খুব সহজেই ডিজিটাল পদ্ধতিতে ডাক জীবন বীমা বন্ডের সুবিধা পেতে পারেন। জাতীয় ই-গভর্নেন্স বিভাগ এবং বৈদ্যুতিন ও তথ্য প্রযুক্তি মন্ত্রকের সহযোগিতায় ডিজি লকারের সুবিধা সহ এই ই-পিএলআই বন্ড চালু করা হয়েছে। ডিজি লকার ডিজিটাল পদ্ধতিতে বিভিন্ন প্রতিষ্ঠানের তথ্য ও সংশাপত্র সংরক্ষণের কাজ করে থাকে। ডিজি লকারে নিরাপদভাবে লগ ইন করে এর সুবিধাভোগীরা তাদের মোবাইল ফোনে বীমা বন্ডের ডিজিটাল কপি ডাউনলোড করতে পারবেন। ডাক জীবন বীমা এবং গ্রামীণ ডাক জীবন বীমা উভয় বন্ডই ইলেকট্রনিক ফর্মে পাওয়া যাবে। বীমার সুবিধাভোগীরা বীমার মেয়াদ উত্তীর্ণের পর ডিজি লকার মোবাইল অ্যাপের থেকে ডিজিটাল কপি ডাউন লোড করে, তা ডাক বিভাগের কার্যালয়ে জমা দিতে পারবেন। এই ডিজিটাল কপিটি ডাক বিভাগে একটি বীমার বৈধ তথ্য হিসেবে বিবেচিত হবে। এমনকি বীমার সুবিধাভোগীরা ই-পিএলআই বন্ডকে প্রয়োজনীয় নথি হিসেবে যেমন ঠিকানা পরিবর্তন, মনোনয়ন ইত্যাদি কাজে ব্যবহার করতে পারবেন। ডাক বিভাগের মূল লক্ষ্যই হলো সাধারণ মানুষের কাছে আরও উন্নত ও দ্রুত পরিষেবা পৌঁছে দেওয়া। এই পদক্ষেপ গ্রহণের ফলে ডাক বিভাগের সুবিধাভোগীরা কোন রকম সমস্যা ছাড়াই অল্প সময়ের মধ্যে এর পরিষেবা গ্রহণ করতে পারবেন।
CG/SS/SKD/
(Visitor Counter : 176
আদিবাসীবিষয়কমন্ত্রক
উপজাতি সম্প্রদায়ের মানুষের জীবন জীবিকার উন্নতিসাধনে ট্রাইফেড আইএফএফডিসি-র সঙ্গে সমঝোতাপত্র স্বাক্ষর করেছে
নতুন দিল্লি, ১৮ জানুয়ারি, ২০২১
ট্রাইফেড উপজাতি সম্প্রদায়ের মানুষের ক্ষমতায়ণের জন্য নোডাল এজেন্সি হিসেবে কাজ করে থাকে। উপজাতি সম্প্রদায়ের মানুষের জীবন জীবিকার উন্নতিসাধনের ওপর বিশেষ গুরুত্ব দেয়। এরই অঙ্গ হিসেবে ট্রাইফেড তার সমমনোভাবাপন্ন সংস্থাগুলিকে অংশীদার করে একযোগে কাজ চালিয়ে যাচ্ছে।
উপজাতি সম্প্রদায় মানুষের জীবন জীবিকার উন্নতিসাধনে ট্রাইফেড আজ ইন্ডিয়ান ফার্ম ফরেস্ট্রি ডেভলপমেন্ট কো-অপারেটিভ লিমিডেট -এর সঙ্গে সমঝোতাপত্র স্বাক্ষর করেছে। ট্রাইফেডের কার্যনির্বাহী অধিকর্তা শ্রী অনুপম ত্রিবেদী, স্বাধীন দায়িত্বপ্রাপ্ত কার্যনির্বাহী অধিকর্তা শ্রীমতী সঙ্গীতা মহেন্দ্রা এবং আইএফএফডিসি-এর মুখ্য প্রকল্প ম্যানেজার শ্রী ডঃ হরিশ চন্দ্র জেনা-র উপস্থিতিতে ট্রাইফেডের পরিচালন অধিকর্তা শ্রী প্রবীর কৃষ্ণ এবং আইএফএফডিসি-র পরিচালন অধিকর্তা শ্রী এস পি সিং এই সমঝোতাপত্র স্বাক্ষর করেছেন।
এই দুই সংস্থা শিল্পোদ্যোগ এবং বাণিজ্য উন্নয়ন ক্ষেত্রে উপজাতি কারিগরদের প্রশিক্ষণের ব্যবস্থা করতে একে অপরের সঙ্গে হাতে হাতে মিলিয়ে কাজ করতে সম্মত হয়েছে। একই সঙ্গে তারা উপজাতি সম্প্রদায়ের উন্নয়নে কাজ করবে। পাশাপাশি আইএফএফডিসি উপজাতি কৃষক উৎপাদিত সংগঠনের বিষয়ে প্রচার চালাবে এবং ট্রাইফেডের সঙ্গে সংযুক্ত সম্প্রদায়, সদস্যদের প্রশিক্ষণের ব্যবস্থা করবে। এই চুক্তির আওতায় উপজাতিদের জীবন জীবিকা এবং শিল্পোদ্যোগ ক্ষেত্রের বিকাশকে জোরদার করে তুলতে একাধিক পদক্ষেপ গ্রহণ করা হবে।
অনুষ্ঠানে ট্রাইফেডের পরিচালন অধিকর্তা শ্রী প্রবীর কৃষ্ণ জানান, ট্রাইফেড উপজাতি সম্প্রদায়ের মানুষের ক্ষমতায়ণে প্রয়াস চালিয়ে যাচ্ছে। তাই ট্রাইফেডের সমমনোভাবাপন্ন সংগঠনগুলির সঙ্গে একত্রিত হয়ে কাজ করছে। আইএফএফডিসি-এর মতো অগ্রণী সংগঠনের সঙ্গে একযোগে কাজ করার মাধ্যমে পতিত জমির উন্নয়ন এবং বনজ কৃষি ভিত্তিক ক্ষেত্রে প্রভূত বিকাশ সম্ভবপর হবে। এর মাধ্যমে উপজাতি সম্প্রদায়ের মানুষের আয় বৃদ্ধি পাবে ও জীবন জীবিকার মানোন্নয়ন সম্ভব হবে বলেও মত প্রকাশ করেন তিনি।
এই সহযোগিতা সফলভাবে বাস্তবায়নের মাধ্যমে ট্রাইফেড সারা দেশে উপজাতি সম্প্রদায়ের মানুষের জীবন জীবিকা ক্ষেত্রে আমূল পরিবর্তন ঘটানোর লক্ষ্য নিয়েছে।
ভূ-বিজ্ঞানমন্ত্রক
বঙ্গোপসাগরের উপর তৈরি ঘূর্ণীঝড় 'আমফান'এর জেরে পশ্চিমবঙ্গ এবং উত্তর ওড়িশা উপকূলে প্রভাব পড়বে
নতুন দিল্লি, ১৮ মে, ২০২০
ভারতীয় আবহাওয়া দপ্তরের জাতীয় আবহাওয়া পূর্বাভাস কেন্দ্রের সর্বশেষ উপগ্রহ চিত্র থেকে পাওয়া তথ্য অনুযায়ী-
●১৮ মে ঘূর্ণীঝড় দুপুরের মধ্যে "আমফান" প্রবল ঘূর্ণীঝড়ে পরিনতি হবে।
●ঘূর্ণীঝড়ের গতিবেগ থাকবে প্রতি ঘন্টায় ২২০-২৩০ কিলোমিটার।
●আগামী ২০ মে বিকেল অথবা সন্ধ্যার দিকে তীব্র ঘূর্ণীঝড় হিসেবে "আমফান" পশ্চিমবঙ্গ ও বাংলাদেশের উপকূলীয় অঞ্চল দীঘা  এবং বাংলাদেশের সুন্দরবন সংলগ্ন হাতিয়া দ্বীপপুঞ্জের মধ্যবর্তী অঞ্চল দিয়ে অতিক্রম করবে।
●ঘূর্ণীঝড় যখন সমতলে আছড়ে পড়বে তখন বাতাসের বেগ প্রতি ঘন্টায় ১৬৫-১৭৫ থেকে ১৯৫ কিলোমিটার থাকবে
●আগামীকাল এবং ২০ মে ওড়িশা এবং পশ্চিমবঙ্গের উপকূলীয় জেলা, পূর্ব মেদিনীপুর ও দুই ২৪ পরগণায় ভারী বৃষ্টির সম্ভাবনা রয়েছে। এমনকি গাঙ্গেয় পশ্চিমবঙ্গের হাওড়া, হুগলী, কলকাতা ও পশ্চিম মেদিনীপুর সংলগ্ন জেলায় ২০ মে ভারী বৃষ্টি হতে পারে।
● সমুদ্রে ৪-৬মিটার পর্যন্ত ঢেউ উঠতে পারে।
●এই ঘূর্ণীঝড়ের দরুণ বেশ কিছু ক্ষয়ক্ষতির আশঙ্কা করা হচ্ছে।
ক)কাঁচা ও পুরানো বাড়ি ক্ষতিগ্রস্ত হতে পারে।
খ)পোস্টার, ব্যানার, হোর্ডিং-এর মতো সামগ্রী রাস্তায় উড়ে পড়তে পারে।
গ)টেলিফোন ও বিদ্যুতের খুঁটি উপড়ে যেতে পারে।
ঘ)বড় গাছ ভেঙে পড়তে পারে এমনকি সড়ক ও রেল যোগাযোগও বিচ্ছিন্ন হতে পারে।
●এই কারণে দূর্যোগের সময় সকলকে নিরাপদে ঘরে থাকতে বলা হয়েছে।
●নিচু এলাকা থেকে মানুষকে সরিয়ে নিয়ে যাওয়া হয়েছে।
●এই সময় ফেরি যোগাযোগ বন্ধ রাখা হবে। বেশ কিছু ট্রেনের যাত্রাপথের পরিবর্তন করা হতে পারে।
●১৯ এবং ২০শে মে মৎসজীবীদের গভীর সমুদ্রে যেতে নিষেধ করা হয়েছে।
(CG/SS
তথ্যওসম্প্রচারমন্ত্রক
টেলিযোগাযোগ দপ্তরের পক্ষ থেকে বিনামূল্যে ইন্টারনেট পরিষেবা দেওয়ার কোনও সংস্থান নেই
নয়াদিল্লি, ২২ এপ্রিল, ২০২০
প্রেস ইনফরমেশন ব্যুরোর ফ্যাক্টচেক ইউনিট আজ এক ট্যুইটে সুস্পষ্টভাবে জানিয়েছে, টেলিযোগাযোগ দপ্তর সমস্ত ব্যবহারকারীদের আগামী তেসরা মে পর্যন্ত নিখরচায় কোনও ইন্টারনেট পরিষেবা দিচ্ছে না। এক গুজব ছড়ানো হয়েছে যে, টেলিযোগাযোগ দপ্তর বাড়ি থেকে কাজ করার জন্য নিখরচায় ইন্টারনেট পরিষেবা দিচ্ছে। এই গুজবের প্রেক্ষিতে পিআইবি-র ফ্যাক্টচেক ইউনিট সুস্পষ্টভাবে জানিয়েছে নিখরচায় ইন্টারনেট পরিষেবা দেওয়ার এই গুজবের কোনও ভিত্তি নেই এবং যে লিঙ্ক থেকে এই পরিষেবা মিলবে বলে দাবি করা হয়েছিল, সেটিও ভুয়ো।
কেন্দ্রীয় স্বরাষ্ট্র মন্ত্রকের পক্ষ আরও একটি খবরের সত্যতা যাচাই করে জানানো হয়েছে যে কোনও সংস্থার কর্মীর কোভিড-১৯ -এ আক্রান্ত হবার খবর পেলে সংশ্লিষ্ট সংস্থাটির নির্দেশক ও পরিচালন কর্তৃপক্ষের বিরুদ্ধে ব্যাবস্থা গ্রহন করা হবে বলে যে গুজব ছড়িয়েছে, সংবাদ মাধ্যমের সেসংক্রান্ত খবরের কোনও ভিত্তি নেই। বরং প্রকৃতপক্ষে কোনোক্ষেত্রে কর্তৃপক্ষের গাফিলতির প্রমাণ পেলে তার বিরুদ্ধে ব্যাবস্থাগ্রহনের সংস্থান রয়েছে।
পিআইবি-র ফ্যাক্টচেক ইউনিটের ট্যুইটেও এ সংক্রান্ত বিস্তারিত বিবরণ পাওয়া যেতে পারে।
কেন্দ্রীয় স্বরাষ্ট্র মন্ত্রকের মুখপাত্রের ট্যুইটেও এ সংক্রান্ত স্পষ্টীকরণ দেওয়া রয়েছে।
অন্য একটি ক্ষেত্রে পিআইবি-র ফ্যাক্টচেক ইউনিটের পক্ষ থেকে পুনরায় সুস্পষ্টভাবে বলা হয়েছে, করোনা ভাইরাস সংক্রমণের প্রেক্ষিতে আগামী ১৫ই অক্টোবর পর্যন্ত হোটেলগুলি বন্ধ রাখার জন্য কেন্দ্রীয় পর্যটন মন্ত্রকের পক্ষ থেকে কোনও নির্দেশ জারি করা হয়নি।
পিআইবি-র আসাম রিজিওনাল ইউনিটের পক্ষ থেকে একটি বিষয়ের কথা উল্লেখ করে বলা হয়েছে আইসিএমআর প্রকৃত আসামবাসীদের রোগ প্রতিরোধক ক্ষমতা সম্পর্কিত একটি সমীক্ষায় সহায়তা করছে না। আসাম আঞ্চলিক ইউনিটের ট্যুইটে বলা হয়েছে, এ সংক্রান্ত খবরের কোনও ভিত্তি নেই। তবে, প্রকৃত আসামবাসীদের জিনগত সমীক্ষার ব্যাপারে আইসিএমআর উদ্যোগী হয়েছে।
উল্লেখ করা যেতে পারে, সোশ্যাল মিডিয়ায় বিভ্রান্তিকর খবর প্রচার এবং এ সম্পর্কে মহামান্য সুপ্রিম কোর্টের পর্যবেক্ষণের প্রেক্ষিতে ছড়িয়ে পড়া গুজবগুলির ব্যাপারে প্রকৃত তথ্য দিতে পিআইবি ফ্যাক্টচেক ইউনিট গড়ে তুলেছে।
(CG/BD/SB
অর্থমন্ত্রক
৭টি রাজ্য ২০২১-২২ অর্থ বর্ষের দ্বিতীয় ত্রৈমাসিক পর্যন্ত নির্ধারিত মূলধন ব্যয়ের লক্ষ্য পূরণ করতে পেরেছে
নতুন দিল্লি, ১২ নভেম্বর, ২০২১
অর্থমন্ত্রকের পক্ষ থেকে জানানো হয়েছে ৭টি রাজ্য ২০২১-২২ অর্থ বর্ষের দ্বিতীয় ত্রৈমাসিক পর্যন্ত নির্ধারিত মূলধন ব্যয়ের লক্ষ্য পূরণ করতে পেরেছে। এই ৭টি রাজ্য হলো ছত্তিশগড়, কেরালা, মধ্যপ্রদেশ, মেঘালয়, পাঞ্জাব, রাজস্থান এবং তেলেঙ্গানা। এর ফলস্বরূপ অর্থ মন্ত্রকের আওতাধীন ব্যয় বরাদ্দ দফতর এই ৭টি রাজ্যকে অতিরিক্ত ১৬ হাজার ৬৯১ কোটি টাকা ঋণ দেওয়ার অনুমতি দিয়েছে। এর মধ্যে ছত্তিশগড় ৮৯৫, কেরালা ২ হাজার ২৫৬, মধ্যপ্রদেশ ২ হাজার ৫৯০, মেঘালয় ৯৬, পাঞ্জাব ২ হাজার ৮৬৯, রাজস্থান ২ হাজার ৫৯৩ এবং তেলেঙ্গানা ৫ হাজার ৩৯২ কোটি টাকা পাবে। এই অতিরিক্ত আর্থিক সংস্থান রাজ্যগুলিকে তাদের মূলধনী ব্যয় আরও বাড়িয়ে তুলতে সাহায্য করবে।
এই ঋণ গ্রহণে যোগ্য হওয়ার জন্য ২০২১-২২ অর্থ বর্ষের প্রথম ত্রৈমাসিক শেষ হওয়ার মধ্যে কমপক্ষে ১৫ শতাংশ নির্ধারিত লক্ষ্য অর্জন করার শর্ত দেওয়া হয়। একইভাবে দ্বিতীয় ত্রৈমাসিক শেষে ৪৫ শতাংশ, তৃতীয় ত্রৈমাসিক শেষে ৭০ শতাংশ এবং ২০২২-এর ৩১ মার্চের মধ্যে ১০০ শতাংশ লক্ষ্য অর্জন করতে বলা হয়েছে। চলতি বছরের সেপ্টেম্বরে প্রথম রাউন্ডের পর্যালোচনার পর দেখা গেছে ২০২১-২২ অর্থ বর্ষে প্রথম ত্রৈমাসিকে নির্ধারিত মূলধনী ব্যয়ের লক্ষ্য পূরণ করেছে ১১টি রাজ্য।তাদের ১৫ হাজার ৭২১ কোটি টাকা মঞ্জুর করা হয়েছে। একইভাবে দ্বিতীয় রাউন্ড পর্যালোচনার পর অতিরিক্ত ৩২ হাজার ৪১২ কোটি টাকা মঞ্জুর করা হয় এই রাজ্যগুলিকে। ২০২১-২২ অর্থ বর্ষের প্রথম ত্রৈমাসিকে রাজ্যগুলির মূলধনী ব্যয়ের ভিত্তিতে ২০২২ সালের মার্চ মাসে তৃতীয় দফা পর্যালোচনা করে দেখা হবে। ২০২২ সালের জুন মাসে রাজ্যগুলির প্রকৃত মূলধনী ব্যয় চূড়ান্ত করা হবে।
CG/SS/SKD/
(Visitor Counter : 109